คลังชวนนักลงทุนซื้อหุ้น"ฟินันซ่าประกันชีวิต"
ผู้ถือหุ้นเดิมไม่สนใส่เงินเพิ่มทุน "ฟินันซ่าประกันชีวิต" กระทรวงการคลังเปิดกว้างใครสนใจแจ้งความจำนงค์ที่คปภ. ได้
27 พ.ค. 2553

ผู้ถือหุ้นเดิมไม่สนใส่เงินเพิ่มทุน "ฟินันซ่าประกันชีวิต" กระทรวงการคลังเปิดกว้างใครสนใจแจ้งความจำนงค์ที่คปภ. ได้
น.ส.สุภา ปิยะจิตติ ผู้อำนวยการสำนักงานคณะกรรมการนโยบายรัฐวิสาหกิจ กระทรวงการคลัง ในฐานะประธานคณะกรรมการควบคุมบริษัท ฟินันซ่าประกันชีวิต  เปิดเผยว่า คณะกรรมการควบคุมบริษัทได้เห็นชอบให้มีการเปิดรับข้อเสนอจากสถาบันการเงินต่างๆ ผู้ประกอบธุรกิจประกันชีวิต ประกันวินาศภัย หรือนักธุรกิจทั่วไปที่สนใจ เพื่อเข้ามาลงทุนซื้อหุ้นเพิ่มทุนของบริษัท ฟินันซ่าประกันชีวิต จำนวน 1,500 ล้าบาท  หลังจากที่ผู้ถือหุ้นเดิมได้ปฏิเสธที่จะซื้อหุ้นเพิ่มทุนดังกล่าว 
ทั้งนี้ ผู้สนใจสามารถเสนอการซื้อหุ้นเพิ่มทุนได้โดยตรงต่อคณะกรรมการควบคุมบริษัท พร้อมทั้งต้องแสดงสถานภาพทางการเงิน และแนวทางในการดำเนินธุรกิจ ได้ตั้งแต่บัดนี้เป็นต้นไป จนถึงวันที่ 15 ก.ค. 2553  ซึ่งคณะกรรมการควบคุมบริษัทจะได้พิจารณาข้อเสนอ รวมทั้งอาจมีการเจรจาในรายละเอียดกับผู้สนใจตามความจำเป็นต่อไป